3α. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 874 της 17/28 Δεκ. 1962 (ΦΕΚ Α΄ 220) Περί συστάσεως Διευθύνσεως Οικονομικής Εφορίας Β΄ τάξεως υπό την ονομασίαν «Οικονομική Εφορία Μεταβιβάσεως Ακινήτων Αθηνών». Έχοντες υπ’ όψιν: 1)Τας διατάξεις: α)του άρθρ. 7 του Νόμ. 3925/1959 «περί Υπουργείων και Οργανισμών των Δημοσίων Πολιτικών Υπηρεσιών», β)του υπ’ αριθ. 862 της 29.12.1960 Β.Δ/τος «περί Οργανώσεως του Γενικού Λογιστηρίου του Κράτους», 2)την υπ’ αριθ. 706/18.10.1962 γνωμοδότησιν του Ανωτάτου Συμβουλίου Δημοσίων Υπηρεσιών, 3)την υπ’ αριθ. 749/31.10.1962 ομοίαν του Συμβουλίου της Επικρατείας, προτάσει των Ημετέρων Προέδρου της Κυβερνήσεως και Υπουργών Συντονισμού και Οικονομικών, απεφασίσαμεν και διατάσσομεν: Άρθρ.1.-Συνιστώμεν Διεύθυνσιν Οικονομικής Εφορίας Β΄ τάξεως υπό την ονομασίαν «Οικονομική Εφορία Μεταβιβάσεως Ακινήτων» με έδραν τας Αθήνας και περιφέρειαν την τοιαύτην των Οικονομικών Εφοριών Α΄ έως ΙΗ΄ Αθηνών, Καλλιθέας και Νέας Σμύρνης, τροποποιουμένου ούτω του άρθρ. 50 του υπ’ αριθ. 1 της 2.1.1961 Β.Δ/τος «περί διαρθρώσεως του Υπουργείου Οικονομικών και περί Οργανισμού της Γενικής Διευθύνσεως Φορολογίας κλπ.». Ήδη δια του άρθρ. 1 Β.Δ. 815/1966 (κατωτ. άριθ. 25) η χωρική αρμοδιότης της Οικονομικής Εφορίας Μεταβιβάσεως ακινήτων Αθηνών περιωρίσθη εντός των τοπικών ορίων των Οικονομικών Εφοριών Α΄ - ΙΖ΄ και ΙΘ΄ Αθηνών. Άρθρ.2.-Εις την συνιστωμένην Οικονομικήν Εφορίαν ανατίθεται η εφαρμογή των διατάξεων περί φορολογίας μεταβιβάσεως ακινήτων. Άρθρ.3.-(Καθορίζεται η σύνθεσις του προσωπικού της ως άνω Εφορίας. Βλ. ήδη Υπουργ. αποφ. Λ.7/8/4/1971, κατωτ. σελ. 63). Άρθρ.4.Το Ταμείον Γενικών Εσόδων Αθηνών καθίσταται αρμόδιον δια την βεβαίωσιν και είσπραξιν του βάσει της δηλώσεως καταβαλλομένου φόρου μεταβιβάσεως ακινήτων εις βάρος φορολογουμένων της περιφερείας της συνιστωμένης Οικονομικής Εφορίας Μεταβιβάσεως Ακινήτων. Εις την οργανικήν σύνθεσιν του Ταμείου τούτου προστίθεται μία θέσις διαχειριστού επί βαθμώ 11ω4ω καταργουμένη εκ της οργανικής συνθέσεως του Ταμείου Άνδρου. Άρθρ.5.-1.Η λειτουργία της συνιστωμένης Οικονομικής Εφορίας άρχεται από 1ης Ιαν. 1963. 2.(Μεταβατική διάταξις). Εις τον αυτόν επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 